2. ลักษณะการประกอบธุรกิจ

2.1 ความเป็นมา

  บริษัท ปูนซีเมนต์นครหลวง จำกัด (มหาชน) ได้จดทะเบียนจัดตั้งเป็นนิติบุคคลประเภทบริษัทจำกัด
  เมื่อวันที่ 16 พฤษภาคม 2512 ชื่อ บริษัท ปูนซีเมนต์นครหลวง จำกัด ด้วยทุนจดทะเบียนเริ่มแรก
  100 ล้านบาท

  ต่อมาเมื่อวันที่ 15 เมษายน 2520 บริษัทฯได้รับอนุญาตจากกระทรวงการคลังให้
  นำหุ้นเข้าซื้อขายในตลาดหลักทรัพย์แห่งประเทศไทยได้ในฐานะ “บริษัทรับอนุญาต”

  บริษัทฯได้จดทะเบียนแปรสภาพจาก “บริษัทจำกัด” เป็น “บริษัทมหาชนจำกัด” เมื่อวันที่ 5
  พฤศจิกายน 2536 และได้มีการเพิ่มทุนเป็นระยะๆ รวม 4 ครั้ง ครั้งสุดท้าย เมื่อวันที่ 15
  มิถุนายน 2542 โดยเพิ่มทุนจดทะเบียนจาก 475 ล้านบาท เป็น 3,000 ล้านบาท
  บริษัทฯได้เปลี่ยนแปลงมูลค่าหุ้นสามัญจากมูลค่าที่ตราไว้หุ้นละ 5 บาท เพิ่มเป็นหุ้นละ 10 บาท

  ในจำนวนทุนจดทะเบียนปัจจุบัน 3,000 ล้านบาท นั้น เป็นทุนชำระแล้วจำนวน 2,500 ล้านบาท
  และต่อมาปี พ.ศ. 2546 บริษัทฯได้ซื้อหุ้นคืน จำนวน 12.5 ล้านหุ้น คิดเป็นร้อยละ 5
  ของหุ้นที่จำหน่ายได้แล้วทั้งหมด
  วัตถุประสงค์ของการซื้อหุ้นคืนก็คือเป็นการบริหารการเงินเนื่องจากบริษัทฯมีสภาพคล่องส่วนเกิน
  หุ้นที่ซื้อคืนจำนวน 12.5 ล้านหุ้นดังกล่าวจึงเป็นหุ้นที่ถือโดยบริษัทฯ
  เป็นผลให้จำนวนหุ้นของบริษัทฯที่ออกจำหน่ายแล้วและยังคงถืออยู่โดยผู้ถือหุ้นลดลงเหลือ 237.5
  ล้านหุ้น

  บริษัทฯเริ่มดำเนินการผลิตปูนซีเมนต์ในปี พ.ศ. 2515 มีโรงงาน 1 แห่ง ซึ่งมี 1
  สายการผลิตตั้งอยู่ในอำเภอแก่งคอย จังหวัดสระบุรี ด้วยกำลังการผลิต 0.6 ล้านตันต่อปี
  หลังจากนั้น บริษัทฯได้สร้างโรงงานเพิ่มขึ้นอีก 2 โรงในบริเวณเดียวกันมีสายการผลิตเพิ่มขึ้นเป็น
  6 สาย ในโรงงานทั้ง 3 โรง และมีกำลังการผลิตปูนเม็ด (clinker) รวม 12.3 ล้านตันต่อปี

การเปลี่ยนแปลง/พัฒนาการสำคัญของการประกอบธุรกิจ/บริหารงานในช่วง 5 ปี (พ.ศ. 2544-2548)

  ในปี พ.ศ. 2543 หลังวิกฤติทางเศรษฐกิจ บริษัทฯได้ชำระคืนหนี้เงินกู้ระยะยาวทั้งหมด ในปี
  พ.ศ. 2545 บริษัทฯ ได้ไถ่ถอนหุ้นกู้ทั้งหมดที่ได้ออกจำหน่ายในปี พ.ศ. 2542
  เพื่อระดมเงินจำนวน 5,000 ล้านบาท และนำไปใช้ชำระคืนหนี้เงินกู้ระยะยาวข้างต้น
  ส่งผลให้หนี้สินทั้งหมดของบริษัทฯใน ณ สิ้นปี พ.ศ. 2545 มีจำนวน 3,855 ล้านบาท (ลดลง
  4,640 ล้านบาท จากจำนวนหนี้สินรวม ณ สิ้นปี พ.ศ. 2541 ซึ่งมีจำนวน 8,495 ล้านบาท)
  และทำให้อัตราส่วนหนี้สินต่อส่วนของผู้ถือหุ้นอยู่ที่ 0.23 ต่อ 1

  ในปี พ.ศ. 2545 บริษัทฯได้ขยายธุรกิจ โดยตั้งบริษัทย่อยชื่อ บริษัท คอนวูด จำกัด
  ทำการผลิตและจำหน่ายวัสดุก่อสร้างใช้แทนไม้ธรรมชาติ (wood substitute)
  ภายใต้เครื่องหมายการค้าจดทะเบียน ConWOOD

  ในปี พ.ศ. 2457 บริษัทฯได้เข้าทำสัญญาร่วมลงทุนกับบริษัทในประเทศกัมพูชา
  เพื่อจัดตั้งบริษัทขึ้นเพื่อประกอบธุรกิจการค้าซีเมนต์ในประเทศกัมพูชา ชื่อ ขแมร์ ซีเมนต์อินดัสตรี
  คัมปะนี ลิมิเต็ด (Khmer Cement Industry Co., Ltd.)

  จากการที่บริษัทฯได้ปรับเปลี่ยนนโยบายการดำเนินธุรกิจ โดยหันไปมุ่งเน้นธุรกิจหลัก อันได้แก่
  การผลิตและจำหน่ายซีมนต์เป็นผลให้เมื่อวันที่ 30 ธันวาคม 2547
  บริษัทฯได้ขายหุ้นที่ถืออยู่ในบริษัท รอยัล ปอร์ซเลน จำกัด (มหาชน) (“RPC”)
  ส่งผลให้สัดส่วนการถือหุ้นของบริษัทฯใน RPC ลดลงจากร้อยละ 53.43 เหลือร้อยละ 1.7
  ของหุ้นที่ออกและจำหน่ายได้แล้วทั้งหมด
  ซึ่งการเปลี่ยนแปลงดังกล่าวเป็นไปตามนโยบายหลักของบริษัทฯ ที่มุ่งเน้นในธุรกิจหลัก คือ
  การผลิตและจำหน่ายซีเมนต์ ต่อมาเมื่อวันที่ 29 ธันวาคม พ.ศ. 2548
  บริษัทฯได้ขายหุ้นสามัญที่บริษัทฯถืออยู่ในบริษัท กะรัต ฟอเซท (KFC) จำกัด จำนวน 2,499,988
  หุ้น หรือคิดเป็นร้อยละ 99.99 ของหุ้นสามัญทั้งหมดของ KFC ได้ดำเนินการแล้วเสร็จ
  ผลการดำเนินงานของบริษัทฯมีความเจริญเติบโตอย่างสม่ำเสมอทุกปี ในช่วง 4 ปี ตั้งแต่ พ.ศ.
  2544 – 2547 บริษัทฯได้จ่ายเงินปันผลแก่ผู้ถือหุ้นในแต่ละปีในอัตราหุ้นละ 8 บาท, 9 และ 13
  บาท ตามลำดับ สำหรับ พ.ศ. 2548 บริษัทฯได้จ่ายเงินปันผลระหว่างกาลไปแล้วในอัตรา 6.50
  บาทต่อหุ้น สำหรับงวดครึ่งปีหลัง
  คณะกรรมการได้มีมติให้เสนอขออนุมัติผู้ถือหุ้นที่จะจ่ายเงินปันผลสำหรับงวดครึ่งหลังของปี พ.ศ.
  2547 เป็นจำนวนหุ้นละ 7.5 บาท และหากได้รับอนุมัติก็จะทำให้เงินปันผลที่จ่ายสำหรับปี พ.ศ.
  2548 มีจำนวนรวมหุ้นละ 14 บาท

  ในด้านการบริหารนั้นนับตั้งแต่ได้มีการเปลี่ยนแปลงโครงสร้างการถือหุ้นและการบริหารใน พ.ศ.
  2541 จนถึงปัจจุบัน บริษัทฯมิได้มีการเปลี่ยนแปลงที่มีนัยสำคัญอีก การเปลี่ยนแปลงใน พ.ศ.
  2541 สรุปได้ดังนี้:

-   ในปี พ.ศ. 2541 ได้มีการเปลี่ยนแปลงกลุ่มผู้ถือหุ้นรายใหญ่ โดยบริษัท “โฮลเดอร์แบงก์”
    ฟินองซิเอ กลาริส (ปัจจุบันเปลี่ยนชื่อเป็น บริษัทโฮลซิม)
    ซึ่งเป็นผู้ผลิตปูนซีเมนต์รายใหญ่ของโลกเข้าเป็นผู้ถือหุ้น

-   ปัจจุบัน โฮลซิมเป็นผู้ถือหุ้นรายใหญ่รายหนึ่งของบริษัทฯ โดยมีสัดส่วนการถือหุ้นเท่าๆ
    กันกับสัดส่วนการถือครองหุ้นของกลุ่มรัตนรักษ์ซึ่งเป็นกลุ่มผู้ก่อตั้งบริษัทเริ่มแรก

-   โฮลซิมได้เข้ามามีบทบาทในการบริหารงานของบริษัทฯ โดยเฉพาะในด้านการผลิต การบริหาร
    การจัดการ การขาย การส่งออก และในด้านความมั่นคงทางการเงินของบริษัทฯ รวมทั้ง
    เสริมสร้างประสิทธิภาพการจัดการด้านต่างๆ

-   มีการปรับเปลี่ยนนโยบายการดำเนินธุรกิจ โดยหันไปมุ่งเน้นธุรกิจหลัก อันได้แก่
    การผลิตและจำหน่ายซีมนต์

  การบริหารงานร่วมกันระหว่างกลุ่มโฮลซิมและกลุ่มรัตนรักษ์ก่อให้เกิดประโยชน์สูงสุดแก่บริษัทฯ
  ซึ่งสามารถสรุปโดยสังเขปได้ดังต่อไปนี้

-   การใช้ประโยชน์จากประสบการณ์ของกลุ่มรัตนรักษ์ ซึ่งเป็นกลุ่มผู้ก่อตั้งบริษัทฯ
    และได้บริหารงานบริษัทฯมานานกว่า 30 ปี
    โดยเฉพาะด้านความรู้และความชำนาญงานด้านเครือข่ายธุรกิจของบริษัทฯภายในประเทศ

-   การเพิ่มช่องทางการขายและการจัดจำหน่ายปูนซีเมนต์ทั่วโลกผ่านเครือข่ายของกลุ่มโฮลซิม
    ได้ส่งผลให้มีการใช้กำลังการผลิตเพิ่มขึ้น

-   การถ่ายทอดและแนะนำการพัฒนากระบวนการและกรรมวิธีการผลิตตามมาตรฐานที่มีประสิทธิภาพสูงของกลุ่มโฮลซิมให้แก่บริษัทฯ
    เพื่อนำไปพัฒนาแก้ไข ปรับปรุงและส่งเสริมการผลิตของบริษัทฯ เพื่อให้เกิดประโยชน์
    และมีประสิทธิภาพสูง

-   การลดต้นทุนการจัดซื้ออุปกรณ์ชิ้นส่วน วัสดุ และวัตถุดิบ
    ซึ่งเกิดจากขนาดการจัดซื้อที่มีประสิทธิภาพและประหยัด โดยผ่านระบบการจัดซื้อของกลุ่มโฮลซิม

-   การถ่ายทอดความรู้ความสามารถและประสบการณ์ในการบริหารธุรกิจซีเมนต์ของกลุ่มโฮลซิมสู่คณะผู้บริหารของบริษัทฯ
    โดยเฉพาะการถ่ายทอดประสบการณ์การบริหารธุรกิจซีเมนต์ของกลุ่มโฮลซิมในกลุ่มประเทศละติน
    อเมริกาในช่วงภาวะวิกฤตทางเศรษฐกิจ

การส่งพนักงานของบริษัทฯเข้ารับการฝึกอบรมในโรงงานผลิตของกลุ่มโฮลซิมในประเทศต่างๆ ทั่วโลก ตามมาตรฐานของโฮลซิม

[]

หมายเหตุ: ตามสัญญาร่วมทุนได้กำหนดทุนจดทะเบียนของ แขมร์ ซีเมนต์ อินดัสตรี คัมปะนี ลิมิเต็ด
ไว้ที่จำนวน 1.5 ล้านเหรียญสหรัฐ อย่างไรก็ตาม ทุนจดทะเบียนในช่วงเวลาที่ก่อตั้งบริษัทฯขึ้น
มีจำนวนเทียบเท่ากับ 5,300 เหรียญสหรัฐ
โดนบริษัทจะเพิ่มทุนจดทะเบียนต่อไปเมื่อมีความจำเป็นทางธุรกิจ

*การขายหุ้นสามัญที่บริษัทฯถืออยู่ในบริษัท กะรัต ฟอเซท (KFC) จำกัด จำนวน 2,499,988 หุ้น
หรือคิดเป็นร้อยละ 99.99 ของหุ้นสามัญทั้งหมดของ KFC ได้ดำเนินการแล้วเสร็จเมื่อวันที่ 29
ธันวาคม พ.ศ. 2548

[]